Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva
Dňa: 17.12.2013

Návrh 

Všeobecne záväzného nariadenia hlavného mesta Bratislavy č. ..../2013 o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsob jej platenia a spôsob preukázanie jej platenia
–––––––––––––––––––––––––––––––––––––––––––––––––––––––––––––––

Predkladá:                                                      Materiál obsahuje:
Mgr. Rudolf. Kusý                                        1. Návrh uznesenia
Starosta                                                 2. Dôvodová správa                        
						                    3. Návrh stanoviska
						                    4. Návrh  VZN								
Spracovateľ:                                            Stanovisko právnej skupiny:                                           
Ing. Ľudovít Kollárik                                      - nie je potreba právneho                     
Prednosta    		 	                           posúdenia                     
JUDr.  Miriamma Moravcová
poverená zastupovaní 
vedúceho odd. SMaPoA
Ing. Igor Dula
poradca starostu

Na rokovanie prizvať:
––––––––––––––––––-
p. Ing. Igora Dulu
poradca starostu

november  2013

Návrh uznesenia: 

Miestne zastupiteľstvo

a. s c h v a ľ u j e

návrh Všeobecne záväzného nariadenia hlavného mesta Bratislavy č. ..../2013 o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsob jej platenia a spôsob preukázanie jej platenia

b. ž i a d a

Mestské zastupiteľstvo hl. mesta SR Bratislavy o prijatie nového znenia §3 ods.3 písm.a
„a) vo všetkých zónach mestskej časti s trvalým pobytom rezidenta bezplatne“

2. Dôvodová správa

Dňa 13.11.2013 bola mestskej časti doručená žiadosť primátora hlavného mesta SR Bratislavy predmetom, ktorej je návrh Všeobecne záväzného nariadenia hlavného mesta Bratislavy č. ..../2013  o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsob jej platenia a spôsob preukázanie jej platenia.
Materiál neobsahuje dôvodovú  správu ani žiadne vysvetlenia k návrhu nariadenia.
Návrh vo viacerých ustanoveniach  návrhu nariadenia vychádza z ešte neschválené dodatku Štatútu mesta Bratislavy. 
Stanovisko je preto len podmienečné a odporúčame návrh nariadenie prijať.
Mestské zastupiteľstvo hlavného mesta Slovenskej republiky Bratislava schválilo uznesením č. 778/2012 zo dňa 26. - 27. 9. 2012 Základné pravidlá parkovacej politiky hlavného mesta SR Bratislavy a zobralo na vedomie materiál Dopravná politika parkovania hlavného mesta SR Bratislavy a zároveň poverilo primátora hlavného mesta SR Bratislavy prípravou všeobecne záväzného nariadenia hlavného mesta SR Bratislavy o parkovaní na území hlavného mesta SR Bratislavy. 
V základných pravidlách parkovacej politiky hlavného mesta SR Bratislavy sú vytýčené základné zásady dočasného parkovania na území hlavného mesta.
Podľa § 6a zákona č. 135/1961 Zb. o pozemných komunikáciách (cestný zákon) v znení neskorších predpisov môže obec na  účely organizovania dopravy na území obce  ustanoviť všeobecne záväzným nariadením úseky miestnych komunikácií na dočasné parkovanie motorových vozidiel, ak sa tým neohrozí bezpečnosť a plynulosť cestnej premávky alebo iný verejný záujem. Takto vymedzené úseky miestnych komunikácií musia byť označené zvislými a vodorovnými dopravnými značkami. Vo všeobecne záväznom nariadení obec ustanoví aj výšku úhrady za dočasné parkovanie motorových vozidiel podľa osobitného predpisu (zákon o cenách), spôsob jej platenia a spôsob preukázania jej zaplatenia. Výnos úhrad za dočasné parkovanie motorových vozidiel je príjmom obce.
Predkladaný návrh všeobecne záväzného nariadenia zohľadňuje schválené základné pravidlá a nadväzuje na súbežne predkladanú zmenu Štatútu hlavného mesta SR Bratislavy.
Zmenou štatútu sa vytvorí legislatívny rámec pre prenesenie časti pôsobnosti z hlavného mesta na mestské časti pri organizovaní dopravy na území mestskej časti, pričom hlavné mesto vo všeobecne záväznom nariadení, na návrh mestskej časti, vymedzí úseky miestnych komunikácií I. až IV. triedy; mestské časti budú mať oprávnenie vo svojich všeobecne záväzných nariadeniach stanoviť konkrétnu výšky úhrady za dočasné parkovanie na vymedzených úsekoch  miestnych komunikácií I.  až IV. triedy, ktoré boli vymedzené vo všeobecne záväznom nariadení hlavného mesta.
Predkladané všeobecne záväzné nariadenie hlavného mesta stanovuje maximálnu výšku úhrady do 2,00 Eur/hod v celom meste. Spôsob platenia  úhrady stanovuje zakúpením parkovacieho lístka, SMS - elektronicky, zakúpením rezidentskej parkovacej karty. Spôsob preukázania zaplatenia je parkovací lístok, správa od mobilného operátora potvrdzujúca úhradu za dočasné parkovanie, rezidentská parkovacia karta.  
Z uvedeného vyplýva, že jednotlivé mestské časti, ktoré sa zapoja do celomestského systému organizácie dočasného parkovania budú prijímať vlastné všeobecne záväzné nariadenia, ktoré upravia taxatívne výšku úhrady v zónach, a to aj na miestnych komunikáciách I. a II. triedy v správe hlavného mesta z dôvodu, aby neprichádzalo k zbytočnej dezorientácii vodičov a tiež s ohľadom na lepšiu znalosť miestnych pomerov. 
Hlavné mesto okrem toho v návrhu definuje ako rezidenta obyvateľa Bratislavy, a to aj obyvateľov mestských častí, ktoré sa hneď nezapoja do celomestského systému, ale budú môcť získať rezidentskú parkovaciu kartu bez vyznačenia zóny trvalého pobytu. 
V zóne parkovania budú mať možnosť v dobe regulovanej prostredníctvom úhrady určenej vo všeobecne záväznom nariadení mestskej časti zaparkovať bezplatne rezidenti s trvalým pobytom v zóne, ostaní rezidenti s kartou bez vyznačenia zóny trvalého pobytu s 50% zľavou z úhrady určenej pre nerezidenta. 
Úhrady za vydanie rezidentskej karty sa navrhuje vo výške 30 €/rok na prvé vozidlo. Za ďalšie vozidlo sa určuje úhrada maximálne 100 násobok základnej úhrady za rezidenčnú kartu.

Vozidlá označené podľa § 44 ods. 2 zákona č. 8/2009 Z.z. (ZŤP) neplatí úhradu za dočasné parkovanie.

Všeobecne záväzné nariadenie je možné prijať až po rozdelení pôsobností medzi hlavné mesto a mestské časti, a to zmenou štatútu, ktorý bude predložený na zasadnutie mestského zastupiteľstva spolu s týmto návrhom všeobecne záväzného nariadenia. 

3. Návrh stanoviska 	
mestskej časti Bratislava – Nové Mesto k návrhu Všeobecne záväzného nariadenia hlavného mesta Bratislavy č. ..../2013 o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsob jej platenia a spôsob preukázanie jej platenia

Miestnemu zastupiteľstvo mestskej časti Bratislava – Nové Mesto
s ú h l a s í
s návrhom Všeobecne záväzného nariadenia hlavného mesta Bratislavy č. ..../2013 o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsob jej platenia a spôsob preukázanie jej platenia

s pripomienkou

doplnenia nového znenia §3 ods. 3 písm. a
„a) vo všetkých zónach mestskej časti s trvalým pobytom rezidenta bezplatne“

Bratislava 10.12..2013	
4. Návrh

Všeobecne záväzné nariadenie
hlavného mesta Slovenskej republiky Bratislavy
č ...../ 2013
z........ 2013
o vymedzení úsekov miestnych komunikácií na dočasné parkovanie motorových
vozidiel, výške úhrady za dočasné parkovanie, spôsobe jej platenia a spôsobe
preukázania jej zaplatenia

Mestské zastupiteľstvo hlavného mesta Slovenskej republiky Bratislavy podľa § 11
ods. 5 písm. c) zákona Slovenskej národnej rady č. 377/1990 Zb. o hlavnom meste Slovenskej
republiky Bratislave v znení neskorších predpisov a § 6a zákona č. 135/1961 Zb.
o pozemných komunikáciách (cestný zákon) v znení neskorších predpisov sa uznieslo:

§ 1
Úvodné ustanovenia
(1) Toto všeobecne záväzné nariadenie (ďalej len „nariadenie“) vymedzuje úseky
miestnych komunikácií na dočasné parkovanie motorových vozidiel na území hlavného mesta
Slovenskej republiky Bratislavy (ďalej len „hlavné mesto“), určuje maximálnu výšku úhrady
za dočasné parkovanie, spôsob jej platenia a spôsob preukázania jej zaplatenia.
(2) Na účely tohto nariadenia sa rozumie:
a) dočasným parkovaním parkovanie motorových vozidiel kategórií M1 (motorové
vozidlá, ktoré majú najmenej štyri kolesá a používajú sa na prepravu osôb), N1
(motorové vozidlá projektované a konštruované na prepravu tovaru s najväčšou
prípustnou celkovou hmotnosťou neprevyšujúcou 3500 kg) a L (motorové vozidlá
s menej ako štyrmi kolesami a štvorkolky)1) na vymedzených úsekoch miestnych
komunikácií,
b) rezidentom držiteľ vodičského preukazu, ktorý má trvalý pobyt v hlavnom meste a je
držiteľom vozidla2) vyššie uvedených kategórií alebo má vozidlo evidované na svoju
živnosť, alebo je štatutárom právnickej osoby, alebo má vozidlo, ktoré je vo
vlastníctve právnickej osoby oprávnenej na prenájom motorových vozidiel,
v prenájme nepretržite po dobu dlhšiu ako 12 mesiacov.

§ 2
Zóny dočasného parkovania
(1) Úseky miestnych komunikácií vymedzené na dočasné parkovanie sú na návrh
mestskej časti za účelom dočasného parkovania zaradené do zón, ktoré sú uvedené v prílohe
tohto nariadenia.
(2) V zónach je možné parkovať len na miestach označených určeným vodorovným
a zvislým dopravným značením (ďalej len „parkovacie miesto“).

§ 3
Systém rezidentského parkovania
(1) Rezident môže požiadať o vydanie rezidentskej parkovacej karty. Rezidentská
karta môže byť vydaná iba rezidentovi.
(2) Rezidentovi možno vydať rezidentskú parkovaciu kartu s vyznačením zóny
trvalého pobytu alebo rezidentskú parkovaciu kartu bez vyznačenia zóny trvalého pobytu. Na
jedno vozidlo môže byť vydaná iba jedna rezidentská parkovacia karta.
(3) Rezidentská parkovacia karta s vyznačením zóny trvalého pobytu umožňuje
dočasné parkovanie motorového vozidla, ktorého evidenčné číslo je na karte uvedené
a) v zóne s trvalým pobytom rezidenta bezplatne,
b) mimo zóny s trvalým pobytom rezidenta s 50 % zľavou z úhrady ustanovenej pre
ostatných vodičov (nerezidentov); toto ustanovenie neplatí tam, kde je dopravným
značením povolená maximálna doba státia 2 hodiny.
(4) Rezidentská karta bez vyznačenia zóny trvalého pobytu sa vydáva rezidentovi,
ktorý nebýva v zóne podľa § 2 ods. 1. Takáto rezidentská karta umožňuje dočasné parkovanie
motorového vozidla, ktorého evidenčné číslo je na karte uvedené, podľa ods. 3 písm. b).

§ 4
Maximálna výška úhrady
(1) Za dočasné parkovanie v zónach sa v mestských častiach hlavného mesta určuje
maximálna výška úhrady 2 eurá/hod, pričom jej výšku určí mestská časť všeobecne záväzným
nariadením mestskej časti.3)
(2) Za vydanie rezidentskej parkovacej karty pre prvé vozidlo sa určuje výška úhrady
30 eur/rok. Za rezidentskú parkovaciu kartu pre každé ďalšie vozidlo sa určuje úhrada vo
výške maximálne 100 násobku základnej úhrady za rezidentskú parkovaciu kartu. Platnosť
rezidentskej parkovacej karty je 1 rok.
(3) Úhrada sa neplatí za dočasné parkovanie motorového vozidla prepravujúceho
fyzickú osobu s ťažkým zdravotným postihnutím, ktorá je odkázaná na individuálnu prepravu
alebo má praktickú alebo úplnú slepotu oboch očí. Vozidlo musí byť označené parkovacím
preukazom podľa osobitného predpisu.4)

§ 5
Spôsob platenia úhrady a spôsob preukázania jej zaplatenia
(1) Platiteľom úhrady za dočasné parkovanie je vodič vozidla alebo držiteľ vozidla.
(2) Úhradu je možné zaplatiť:
a) zakúpením parkovacieho lístka,
b) elektronicky,
c) zakúpením rezidentskej parkovacej karty.
(3) Zaplatenie úhrady sa preukazuje:
a) parkovacím lístkom,
b) správou od mobilného operátora potvrdzujúcou úhradu za dočasné parkovanie,
c) iným elektronickým dokladom potvrdzujúcim úhradu za dočasné parkovanie,
d) platnou rezidentskou parkovacou kartou.
(4) Platný parkovací lístok alebo rezidentská parkovacia karta musia byť umiestnené
za predným sklom vozidla na viditeľnom mieste tak, aby všetky údaje na doklade boli
čitateľné z vonkajšej strany vozidla.
(5) Časovo nespotrebovaná časť úhrady sa platiteľovi úhrady nevracia.

§ 6
Kontrolná činnosť
Kontrolu plnenia ustanovení tohto nariadenia vykonáva Mestská polícia hlavného
mesta Slovenskej republiky Bratislavy a poverení zamestnanci hlavného mesta a mestských
častí.

§ 7
Sankcie
Sankcie za porušenie tohto nariadenia upravujú osobitné predpisy.5)

§ 8
Účinnosť
Toto nariadenie nadobúda účinnosť .........................
Milan Ftáčnik
primátor

1) Zákon č. 725/2004 Z. z. o podmienkach prevádzky vozidiel v premávke na pozemných komunikáciách
a o zmene a doplnení niektorých zákonov v znení neskorších predpisov.
2) § 2 ods. 2 písm. c) zákona č. 8/2009 Z. z. o cestnej premávke a o zmene a doplnení niektorých zákonov
v znení neskorších predpisov.
3) Čl. 73 písm. zc) a čl. 74 písm. z) Štatútu hlavného mesta Slovenskej republiky Bratislavy v znení neskorších
predpisov.
4) § 44 ods. 2 zákona č. 8/2009 Z. z.
5) Zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení
neskorších predpisov. Zákon Slovenskej národnej rady č. 372/1990 Zb. o priestupkoch v znení neskorších
predpisov.

Návrh prílohy k 
všeobecne záväznému nariadeniu č. ..../2013
Vymedzené úseky miestnych komunikácií pre dočasné parkovanie
(zóny dočasného parkovania)

Kód zóny N
Mestská časť Bratislava - Nové Mesto

Zóna N001
Vymedzené úseky miestnych komunikácií –
Smrečianska, Pionierska, Čajakova, Mikovínyho,
Kraskova, Ukrajinská, Sibírska, Ursínyho, Šuňavcová, ul. J. C. Hronského, Ľublanská,
Americká, Legerského, Ovručská, Kyjevská, Piešťanská, Thurzova, Blatnická, Jiskrova,
Belehradská, Kováčska, Kukučínová, Kominárska, Škultétyho, Hlučinská, Moravská,
Robotnícka, Osadná, Česká, Budyšinska, Tehelná, Mestská, Sadová, Priečna, Kukuričná,
Rešetková, Laskomerského, Nová, Kukuzovová, Jarošová, Za kasárňou, Letecká, Úradnícka,
Svätovojtešská, Matičná, Sliezska, Plzenská, Jazdecká, Pohronská, Ľudové námestie,
Novinárska, Slnečná, Považská, Halková, Letná, Čsl. parašutistov, Riazanská, Makovického,
Semionova, Lombardíniho, Sreznevského, Lamanského, Pavlovská, Záborského, Halašová,
Závodníková, Gavlovičová, Brezovská, Varšavská, Kukučínová, Pri Dynamitke, Jánošková,
Pluhová, Hatalova, Zátišie, Tetmayerová, Družstevná, Bartošková, Športová, Pri starej
prachárni, Odbojárov, Kalinčiakova, Príkopová, Togelhofa, Junácka, Šancová – od Rač. mýta
po Trnavské mýto, Trnavská cesta – od Trnavského mýta po Tomášikovú, Tomášiková – od
Vajnorskej po Trnavskú, Račianska – od Rač.mýta po Skalickú cestu, Bajkalská – od
Vajnorskej po Trnavskú cestu, Vajnorská – od Trnavského mýta po Tomášikovú, Jarošová – od Račianskej po Vajnorskú, Sliačska, Teplická Smyková, Vyhnianska cesta,

Zóna N002
Vymedzené úseky miestnych komunikácií –
Stromová, Jaskový rad, Hroznová, Uhrová, Royová, Ďurgalova, Opavská, Jelšová, Jahodová,
Jakubíková, Limbová, Ďumbierska, Hrdličková, Vlárska, Olivová, Klenová, Rozvodná, Stará
Klenová, Kĺzavá, Na Revíne, Magurská, Višňová, Bárdošová, Gouthova, Likavská, Schody
na Klenovú, Pod Krásnou hôrkou, Pod Klepáčom, Važecká, Ladzianského, Vresová,
Černicová,

Kód zóny P
Mestská časť Bratislava – Petržalka

Zóna P001
Vymedzené úseky miestnych komunikácií –
Černyševského od križovatky s Einsteinovu po križovatku s Bosákovou, Gwerkovej,
Ambroseho, Blagoevova, Bosákova, Bradáčova, Bulíková, Dudova, Furdekova, Gettingova,
Gessayova, Haanova, Hrobákova, Jankolova, Klokočova, Kočánková, Kutlíkova, Lachova,
Lužná, Májová, Mamateyova, Medveďovej, Mlynarovičova, M. Curie Sklodowskej, Nám.
hraničiarov, Osuského, Ovsištské námestie, Pankúchová, Pobrežná, Polereckého, Pri seči,
Romanova, Rovniankova, Sosnova, Starhradská, Starohájska, Tematínska, Šustekova

Zóna P002
Vymedzené úseky miestnych komunikácií –
Antolská, Beňadická, Betliarska od križovatky s Dolnozemskou cestou po križovatku
s Jantárovou cestou, Brančská, Budatínska, Bzovícka, Holíčsa, Humenské námestie, Jantárova
cesta od križovatky s Lietavskou po križovatku s Vyšehradskou, Jasovská, Krásnohorská,
Lietavská, Ľubovnianska, Smolenická, Strečnianska, Šášovská, Šintavská, Topolčianska,
Turnianska, Vigľašská, Vyšehradská, Znievska, Žehrianska

Zóna P003
Vymedzené úseky miestnych komunikácií –
Viedenská cesta od križovatky s Einsteinovou po križovatku s Krasovského, parkovisko
Klokočova (pod Starým mostom) , Krasovského od križovatky s Viedenskou cestou po
križovatku – výjazd na Jantárovu cestu

Zóna P004
Vymedzené úseky miestnych komunikácií –
Rusovská cesta od križovatky s Viedenskou cestou po križovatku s Kopčianskou, Röntgenova
od križovatky s Kopčianskou po križovatku so Zadunajskou cestou, Zadunajská cesta,
Pečnianska, Kapicova, Planckova, Lenardova od križovatky s Rusovskou cestou po
križovatku s Bohrovou, Bohrova, Nobelovo nám., Gercenova, Záporožská od križovatky
s Röntgenovou po križovatku s Rusovskou cestou

Zóna P005
Vymedzené úseky miestnych komunikácií –
Vranovská od križovatky s Kopčianskou po križovatku s Ľubietovskou, Ľubietovská,
Novobanská, Kežmarské nám., Levočská, Jaroslavova, Kremnická, Handlovská, Prokopova,
Očovská, Harmanecká, Krupinská, Dubnická, Vilova od križovatky s Krupinskou po
križovatku s Vranovskou, Kopčianska od križovatky s Vranovskou po výjazd na Bratskú,
Údernícka od križovatky s Kopčianskou po križovatku s Kaukazskou, Kaukazská od
križovatky s Úderníckou po križovatku s Hrobárskou, Hrobárska, Nábrežná, Goralská,
Kubínska, Dargovská, Gogoľova od križovatky s Úderníckou po križovatku s Dargovskou

Zóna P006
Vymedzené úseky miestnych komunikácií –
Rusovská cesta od križovatky s Belinského po križovatku s Jantárovou cestou, Jantárova od
križovatky s Jungmannovou po križovatku s Farského, Farského od križovatky s Jantárovou
cestou po križovatku s Černyševského, Černyševského od križovatky s Farského po
odbočenie na Einsteinovu, Piflova, Macharova, Šrobárovo námestie, Wolkrova od križovatky
s Macharovou po križovatku s Jantárovou cestou, Vlastenecké námestie, Vavilovova od
križovatky s Farského po križovatku s Jungmannovou, Jungmannova od križovatky
s Vavilovovou po križovatku s Jantárovou cestou

Zóna P007
Vymedzené úseky miestnych komunikácií –
Jiráskova od križovatky so Ševčenkovou po križovatku s Pajštúnskou, Tupolevova od
križovatky s Jiráskovou po križovatku s Pajštúnskou, Markova, Iljušinova, Belinského od
križovatky s Rusovskou cestou po križovatku so Ševčenkovou, Ševčenkova od križovatky
s Romanovou po križovatku s Švabinského, Švabinského, Andrusovova, Čapajevova od
križovatky so Švabinského po križovatku s Jiráskovou, Fedinova od križovatky so
Ševčenkovou po križovatku s Prokofievovou, Prokofievova od križovatku s Jiráskovou po
križovatku s Fedinovou